《偶感 其二》
清代·徐士芬

东风好吹嘘，吹嘘绿成林。成林不言功，东风何处寻。

亦有灌园客，抱瓮走庭阴。无心遇嘉树，不思梁栋任。

亟呼寻斧斫，攻伐违天心。天心一何仁，嘉树回阳春。

作者简介：（1791—1848）芬一作芳。清浙江平湖人，字诵清，号辛庵，一作号惺庵。嘉庆二十四年进士，曾任广东、顺天学政。累迁工部侍郎，究心水利，尝于直庐隙地试植水稻有效。官至户部右侍郎兼管钱法堂事务。有《漱芳阁诗文集》。